काली कमली वाला मेरा यार है...पर झूमे श्रद्धालु
श्यामसेवा सोसायटी की ओर से शहीदी पार्क में मनाए जा रहे 9 दिवसीय फाल्गुन महोत्सव के चौथे दिन श्याम प्रभु के संकीर्तन में राधा कृष्ण स्वरूप में सजे कलाकारों संग फूलों की होली खेली गई। श्रद्धालुओं के बीच कलाकारों की ओर से ठाकुर जी के भजनों पर नृत्य पेश किया गया। श्याम प्रभु के दरबार में सुरिंदर कौर विद्या भूषण ने गणपति पूजन, नवगृह पूजन करके ज्योति प्रज्ज्वलित की। भजन गायक धरमिंदर शर्मा ने काली कमली वाला मेरा यार है.. कीर्तन की है रात बाबा आज थारे आनो है.. भजनों से अपनी हाजिरी लगवाई। संस्थापक कमल शर्मा ने बताया कि 11 मार्च तक चलने वाले इस फाल्गुन महोत्सव में अमित राजा आर्ट ग्रुप जगाधरी वालों की ओर से फाल्गुन महोत्सव के अंतिम दिन रासलीला भी दिखाई जाएगी। संकीर्तन के समापन पर श्याम प्रभु की आरती करके श्रद्धालुओं को प्रशाद वितरित किया गया। इस अवसर पर राजेश सिंगला, राज भारती, चंद्रमोहन सहगल, विनोद पोपली, शिव मित्तल, जतिंदर शर्मा, प्रिंस अरोड़ा, प्रेम अरोड़ा, सुभाष चंद्र, गुरमीत सिंह, सतीश गर्ग, अशोक कुमार,राकेश पोपली, राजिंदर मिड्डा आदि उपस्थित थे।
संकीर्तन में श्रद्धालुओं के बीच भजनों का गायन करते गोपी शर्मा।
भारत माता मंदिर में भजनों का गायन करते संकीर्तन मंडल के सदस्य।
भजन संध्या में भजनों का गायन करती महिला संकीर्तन मंडली की सदस्य।
शहीदी पार्क में मनाए जा रहे महोत्सव के दौरान राधा कृष्ण स्वरूप में श्रद्धालुओं के बीच रासलीला प्रस्तुत करते कलाकार।
मोगा |समाज में गरीबों, दीन दुखियों और जरूरतमंदों की सहायता करने से समाज का विकास होता है। यह उपकार ही जीवन में पुण्य का लाभ देता है। अगर हम समाज भलाई के कार्यों में सहयोग करेंगे तो धार्मिक समागम की सार्थकता ओर बढ़ जाएगी। यह प्रवचन गोपाल गोशाला में महिला संकीर्तन मंडली की ओर से आयोजित भजन संध्या में हरिद्वार से पधारे महामंडलेश्वर स्वामी कमलपुरी जी महाराज ने कहे। कमल पुरी जी महाराज ने कहा कि धर्म और पुण्य भीतर की दवा है। जो आत्मा को परमात्मा से मिलाने का काम करती, है। इस अवसर पर पं. पवन कौशिक, एसके बांसल, रमन गोयल, वेदव्यास कांसल, पवन अग्रवाल,आशीष अग्रवाल, परमजीत गर्ग, मोहन लाल गुप्ता, धर्मपाल गुप्ता, सतीश गोयल, वरुण मित्तल, विजय कुमार गुप्ता आदि उपस्थित थे।(शिवा)
मोगा |जय श्रीश्याम सेवा सोसायटी की ओर से लाला लालचंद धर्मशाला में जारी श्याम संकीर्तन में फिरोजपुर से पधारे भजन गायक गोपी शर्मा ने देर रात तक श्रद्धालुओं को श्याम प्रभु की महिमा का गुणगान भजनों से सुनाया। भारी संख्या में पहुंचे श्रद्धालुओं ने खाटू वाले की जय लीले के असवार की जय.. के जयघोषों के साथ श्याम प्रभु के दरबार में नतमस्तक होकर अपनी हाजिरी लगवाई। संकीर्तन में समाज सेवी राम तीर्थ सिंगला ने परिवार सहित गणपति पूजन किया। गोपी शर्मा ने भजनों का गायन किया। उसकी समस्त मनोकामनाएं पूर्ण होती है। संकीर्तन के समापन पर आए हुए श्रद्धालुओं को भंडारे का प्रशाद वितरित किया गया। इस अवसर पर नरिंदर गुप्ता, मनोज जैसवाल, विपन सिंगला, कमल गोयल, संदीप बांसल, राजेश सिंगला, गंगेश्वर सिंगला, आदि उपस्थित थे।
मोगा |श्री श्यामसेवा सोसायटी की ओर से भारत माता मंदिर में चल रहे फाल्गुन महोत्सव के दूसरे दिन समाज सेवी प्रतिक बांसल ने परिवार सहित श्याम प्रभु के दरबार में पूजन किया। संकट मोचन संकीर्तन मंडल की ओर से श्री श्याम प्रभु का गुणगान भजनों से किया गया। भजन गायक अमन शर्मा ने देना हो तो दीजिए जन्म जन्म का साथ.. फूलों में सज रहे है श्री वृंदावन बिहारी.. भजनों से श्याम नाम की महिमा का गुणगान किया। अध्यक्ष प्रवीन सच्चर ने बताया कि यह फाल्गुन महोत्सव सोसायटी द्वारा 8 मार्च तक मनाया जाएगा। जिसमें श्याम प्रभु का संकीर्तन राधा कृष्ण संग फूलों की होली खेली जाएगी। इस अवसर पर तरसेम, अरुण, सतीश गर्ग, यशपाल मित्तल, संजीव सिंगला, संजय मित्तल, दिनेश गुप्ता, संजय अग्रवाल, अनिल अग्रवाल, आदि उपस्थित थे।
mai_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva